open-index/open-wikipedia-markdown huggingface dataset:
ஒலாஃப் சோல்த்சு

**ஒலாஃப் சோல்த்சு** (*Olaf Scholz*; ; பிறப்பு: 14 சூன் 1958) செருமானிய அரசியல்வாதியும், 2021 திசம்பர் 8 முதல் செருமானிய அரசுத்தலைவரும் ஆவார். சமூக சனநாயகக் கட்சியின் உறுப்பினரான இவர் முன்னதாக அங்கெலா மேர்க்கெலின் அரசில் துணை அரசுத்தலைவராகவும், நிதி அமைச்சராகவும் 2018 முதல் 2021 வரை பணியாற்றியிருந்தார். இவர் 2011 முதல் 2018 வரை ஆம்பர்கு மாநில முதல்வராகவும் 2009 முதல் 2019 வரை சமூக சனநாயகக் கட்சியின் த்ணைத் தலைவராகவும் பதவியில் இருந்தார். 2021 இல் இவர் சமூக சனநாயகக் கட்சி, பசுமைக் கட்சி, சுயாதீன சனநாயகக் கட்சி ஆகியவற்றின் கூட்டணியில் ஆட்சி அமைத்தார்.

சோல்த்சு தொழிலாளர் மற்றும் வேலைவாய்ப்பு சட்டத்தில் திறமை பெற்ற வழக்கறிஞர். இவர் 1970-களில் சமூக சனநாயகக் கட்சியின் உறுப்பினரானார். 1998 முதல் 2011 வரை நாடாளுமன்ற உறுப்பினராக இருந்தார். 2002 இல் கட்சிப் பொதுச் செயலாளராகத் தேர்ந்தெடுக்கப்படுவதற்கு முன்பு, 2001 இல் ஆம்பர்கு அரசில் பணியாற்றினார். அரசுத்தலைவர் கெர்ஃகாத் சுரோடரின் அரசில் கட்சியின் நாடாளுமன்றத் தலைவராகவும் இருந்துள்ளார். பின்னர் 2007 இல் மேர்க்கெல் அரசில் தொழிலாளர் மற்றும் சமூக விவகார அமைச்சராக நியமிக்கப்பட்டார். 2009 தேர்தலை அடுத்து சமூக சனநாயகக் கட்சி அரசாங்கத்தை விட்டு வெளியேறிய பிறகு, இவர் ஆம்பர்கில் கட்சித் தலைவராகவும், பின்னர் பின்னர் கட்சியின் துணைத் தலைவராகவும் ஆனார். 2011 ஆம்பர்க் மாநிலத் தேர்தலில் அவர் தனது கட்சியை வெற்றியடையச் செய்து, 2018 வரை மாநில முதல்வராகப் பணியாற்றினார்.

2018 இல் இவரது கட்சி நான்காவது மேர்க்கெல் அரசாங்கத்தில் நுழைந்த பிறகு, சோல்த்சு நிதி அமைச்சராகவும், செருமனியின் துணை அரசுத்தலைவராகவும் நியமிக்கப்பட்டார். 2020-இல், 2021 கூட்டாட்சித் தேர்தலுக்கான அரசுத்தலைவர் வேட்பாளராகக் கட்சியினால் பரிந்துரைக்கப்பட்டார். இவரது கட்சி நாடாளுமன்றத்தில் 206 இடங்களை (25.8%) வென்று, பசுமைவாதிகளுடனும் சுயாதீன சனநாயகக் கட்சியுடனும் இணைந்து ஒரு கூட்டணியை உருவாக்கியது. 2021 திசம்பர் 8 அன்று, இவர் செருமனியின் அரசுத்தலைவராகப் பதவியேற்றார்.

## மேற்கோள்கள்

## வெளி இணைப்புகள்

*

பகுப்பு:1958 பிறப்புகள்
பகுப்பு:செருமானிய அரசுத்தலைவர்கள்
பகுப்பு:வாழும் மக்கள்
காசி எம் பதுருத்தோசா

**காசி எம் பதுருத்தோசா** (*Kazi M Badruddoza*)  வங்காளதேசத்தைச் சேர்ந்த ஒரு விஞ்ஞானியாவார். 1927 ஆம் ஆண்டு சனவரி மாதம் முதல் தேதியன்று இவர் பிறந்தார். வங்காளதேச தேசிய வேளாண் ஆராய்ச்சி அமைப்பில் விஞ்ஞானியாக பணிபுரிகிறார்.
## கல்வி மற்றும் தொழில்
1952 ஆம் ஆண்டு வங்கதேசத்தின் டாக்கா பல்கலைக்கழகத்தில் தனது வேளாண்மை பாட இளநிலை பட்டம் பெற்றார். அமெரிக்காவின் லூசியானா மாநிலப் பல்கலைக்கழகத்தில் முனைவர் பட்டமும் பெற்றார்.

பல்வேறு பதவிகளில் பணிபுரிந்த  பதுருத்தோசா பாக்கித்தான் விவசாய ஆராய்ச்சி மன்றத்தின்  பொது இயக்குநராகவும் இருந்தார். வியட்நாமின் அனோய் நகரில் (1985-88) முதன்மை ஆராய்ச்சி ஆலோசகராகவும் இருந்தார். வங்காளதேச வேளாண்மை அகாதமியின் தலைவர் (2012-13) பொறுப்பிலும் பதுருத்தோசா இருந்துள்ளார். காசிபயரா என்று அழைக்கப்படும் கொய்யா வகையை பதுருத்தோசா கண்டுபிடித்தார். 1974-1988 ஆம் ஆண்டுகள் காலகட்டத்தில் வங்காளதேச வேளாண் பல்கலைக்கழகத்தின் ஆட்சிக்குழு உறுப்பினராக இருந்தார்.  
## விருதுகள்
•சுதந்திர தின விருது (2012) 

•காசிபோலெட்டசு என்ற பூஞ்சை இனமானது இவரது பெயரால் அழைக்கப்படுகிறது.

## மேற்கோள்கள்

பகுப்பு:1927 பிறப்புகள்
பகுப்பு:வாழும் மக்கள்
பகுப்பு:வங்காளதேச அறிவியலாளர்கள்
பகுப்பு:டாக்கா நபர்கள்
வேலம்பட்டி, பென்னாகரம்

**வேலம்பட்டி** (*Velampatti*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், பென்னாகரம் வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643633. இது வேலம்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 14 கிலோமீட்டர் தொலைவிலும், பென்னாகரத்தில் இருந்து 20 கிலோமீட்டர் தொலைவிலும், சென்னையில் இருந்து 298 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 268, மொத்த மக்கள் தொகைகள் 	1056, இதில் 541 ஆண்களும்,  515 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 66.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
பஞ்சமுகி அனுமான் கோயில்

**சிறீ  பஞ்சமுகி அனுமான் மந்திர்** (*Shri Panchmukhi Hanuman Mandir*) பாக்கித்தான் நாட்டிலுள்ள ஒரு வரலாற்று சிறப்புமிக்க இந்து கோவிலாகும். சிந்து மாகாணத்தின் கராச்சி நகரிலுள்ள சிப்பாய் பசாரில்  இக்கோயில் அமைந்துள்ளது.  1,500 ஆண்டுகால பழமை வாய்ந்த கோயில் என்றும் அறியப்படுகிறது. இயற்கையான அனுமனின் திருவுருவச் சிலையைக் கொண்ட உலகின் ஒரே கோயில் சிறீ பஞ்சமுகி அனுமான் கோயில் என்ற சிறப்பும் இக்கோயிலுக்கு உள்ளது.  சிந்து கலாச்சார  (பாதுகாப்பு) சட்டம் 1994 இன் கீழ் இக்கோயில் தேசிய பாரம்பரியச் சின்னமாக அறிவிக்கப்பட்டுள்ளது. 

## மத முக்கியத்துவம்
thumb| கோயிலின் பக்க வாட்டுத் தோற்றம்

வனவாசத்தின் போது இராமர் இக்கோவில் இருக்கும் இடத்திற்கு வருகை தந்ததாக நம்பப்படுகிறது. சிறிது காலத்திற்குப் பிறகு, அந்த இடத்தில் இருந்து பஞ்சமுகி அனுமன் சிலை தோண்டி எடுக்கப்பட்டு, அந்த இடத்தில் கோயில் கட்டப்பட்டது. பஞ்சமுகி அனுமன் சிலையை 11 அல்லது 21 முறை வலம் வந்தால் பக்தர்களின் விருப்பங்கள் நிறைவேறும் என்பது நம்பிக்கை. 

## வரலாறு
thumb| புஞ்சமுகி அனுமன் கோவிலில் ஒரு  பக்தர்

தற்போதைய கோயில் அமைப்பு சுமார் 1500 ஆண்டுகளுக்கு முன்பு கட்டப்பட்டது. கோவில் 2,609 சதுர அடி பரப்பளவில் இருந்தது. பின்னர் இந்த நிலத்தின் பாதி நில அபகரிப்பாளர்களால் பெரும்பாலும்  ஆக்கிரமிக்கப்பட்டது. கடந்த 2006 ஆம் ஆண்டு, ஆக்கிரமிப்பு நிலத்தை கோவிலுக்கு வழங்க மாவட்ட நீதிமன்றம் உத்தரவிட்டது. ஆனால் உத்தரவுக்கு பிறகும் பல ஆக்கிரமிப்பாளர்கள் கோவில் பகுதியை ஆக்கிரமித்து வருகின்றனர். 2012 ஆம் ஆண்டில், இந்து சமூகத்திடமிருந்தும் முத்தலாக் இயக்கத்திடமிருந்தும்  2019 ஆம் ஆண்டில், புனரமைப்புப் பணிகளின் போதுபல இந்து கடவுள்களின் சிலைகள் இக்கோயில் தளத்தில் இருந்து கண்டெடுக்கப்பட்டன. 

## இதையும் காண்க
*உமர்கோட் சிவன் கோயில்
*இங்குலாச்சு மாதா சக்திபீடக் கோவில்
## மேற்கோள்கள்


பகுப்பு:பாக்கித்தானில் உள்ள இந்து கோயில்கள்
பகுப்பு:சிந்து மாகாணத்திலுள்ள இந்துக் கோயில்கள்
பகுப்பு:பாக்கித்தானிலுள்ள ஆஞ்சநேயர் கோயில்கள்
மூக்குத்தி அவரை

**மூக்குத்தி அவரை** அல்லது **காம்புக் கத்தரி** (*Ipomoea muricata*)  என்பது அலங்காரம் மற்றும் சமையல் நோக்கங்களுக்காக வளர்க்கும் ஒரு கொடி ஆகும். இது முதலில் மரியானோ லகாஸ்கா ஒய் செகுராவால் விவரிக்கப்பட்டது. இபோமோயா முரிகாட்டா கான்வால்வுலேசியே குடும்பத்தில் ஐபோமியா இனத்தைச் சேர்ந்தது. இது ஆண்டு முழுவதும் பயிரிடக்கூடிய  காய்கறி பயிர், எனவே மலையாளத்தில் **நித்யகாரி** என்றும் **நித்யகாரியன்** என்றும் அழைக்கப்படுகிறது. இது அதிக பராமரிப்பு தேவைப்படாத ஒரு வேலி கொடியும் கூட. இதன்  மலர்கள் மாலையில் பூக்கும். இக்கொடியின் காய், கிராம்பு வடிவில் இருக்கும். இது சிறிய கொத்துக்களைக் கொண்டதாக பூத்து, காய்க்கும். இதன் பிஞ்சு காய்கள் சமையலுக்கு பயன்படுத்தப்படுகின்றன. காய்கள் நீளமான தண்டுகளுடன் குமிழ் போன்ற வீங்கிய நுனிகளுடன் கிராம்பு போன்று இருக்கும். இதன் பூக்கள் வெள்ளை நிறத்திலும், ஊதா நிறத்திலும் இருக்கும். இக்காய்கள் மூக்குத்தியைப் போன்ற தோற்றம் கொண்டதால் மூக்குத்தி அவரை என்ற பெயரைப் பெற்றன. என்றாலும் இவை அவரைக் குடும்பத்தைச் சேர்ந்தவை அல்ல.

## குறிப்புகள்



பகுப்பு:காய்கறிகள்
பகுப்பு:பூக்கும் தாவரங்கள்
பகுப்பு:மருத்துவத் தாவரங்கள்
பகுப்பு:கொடிகள்
தங்கத் தேனீ இறால்

**தங்கத் தேனீ இறால்** (*Golden bee shrimp*) என்பது ஆங்காங் உட்பட தெற்கு சீனாவில் காணப்படும் இறால் சிற்றினமாகும். தேனீ இறால் வகைகளில் இதுவும் ஒன்று.

## தோற்றம்
இறாலின் வெளிப்புற ஓடு வெண்மையாகவும், சதை ஆரஞ்சு/தங்க நிறமாகவும் இருக்கும். பெண் இறால் ஆண் இறாலை விட பெரியதாகவும், முட்டைகள் பழுப்பு நிறமாகவும் இருக்கும். முட்டைப் பொரித்து வெளிவரும் குஞ்சுகள் பெற்றோரின் நிறத்தில் இருக்கும்.

## மேற்கோள்கள்

பகுப்பு:கணுக்காலிகள்
கோட்டுகோதெல்லா கோட்டை

**கோட்டுகோதெல்லா கோட்டை** (*Kotugodella Fort*)  இலங்கையின் பதுளை மாவட்டத்தில் அல்தும்முல்லை நகரத்திற்கு அருகில் அமைந்துள்ளது. காட்டுகோதெல்லா பலகோட்டுவா என்ற பெயராலும் அழைக்கப்படும் இக்கோட்டை போர்த்துக்கேயர் கோட்டையாகும். போர்த்துக்கேய இலங்கையின் ஆறாவது மற்றும் எட்டாவது கவர்னராக இருந்த கான்சுடாண்டினோ டி சா டி நோரோங்காவின் கட்டுப்பாட்டில் இருந்த போர்த்துகேயர்கள் 1630 ஆம் ஆண்டில் இடல்கசின்னா கணவாயை ஊவா மாகாணத்திற்குள் நுழைவதற்கான வழியாகப் பயன்படுத்த முயற்சித்தனர். இத்தாக்குதலில் படைகளை நிறுத்துமிடமாக  கோட்டை பயன்படுத்தப்பட்டது.

கோட்டுகோதெல்லா கோட்டை  இடல்கசின்ன இரயில் நிலையத்திலிருந்து தெற்கே 5 கிமீ (3 மைல்) தொலைவில் நீட்வுட் தேயிலைத் தோட்டத்திற்குள் அமைந்துள்ளது. கோட்டையில் இப்போது எஞ்சியிருப்பது அரை வட்டக் கோட்டைகளின் கல் அடித்தளங்கள் மட்டுமேயாகும்.

2002 ஆம் ஆண்டு நவம்பர் மாதம் இந்த கோட்டை பாதுகாக்கப்பட்ட ஒரு தொல்பொருள் தளமாக அறிவிக்கப்பட்டது.
## இதையும் காண்க
*அல்தும்முல்லை கோட்டை
## மேற்கோள்கள்

பகுப்பு:பதுளை மாவட்டம்
பகுப்பு:இலங்கையில் உள்ள போர்த்துக்கீசக் கோட்டைகள்
4-புளோரோபுரோமோபென்சீன்

**4-புளோரோபுரோமோபென்சீன்** (*4-Fluorobromobenzene*) C6H4BrF என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். ஆலசனேற்றம் பெற்ற அரோமாட்டிக் சேர்மமான இது ஒரு பென்சீன் வழிப்பெறுதியாகும். பென்சீனில் ஒரு புரோமின் அணு புளோரின் அணுவின் பாரா நிலையில் பிணைந்துள்ளது. ஒரு வேளாண் வேதிப் பொருள் இடைநிலையாக சில மருந்துவகைப் பொருள்கள் தயாரிக்கவும், கரிமத் தொகுப்பு வினைகளில் ஒரு முன்னோடிச் சேர்மமாகவும் இது பயன்படுகிறது. நிறமற்ற நீர்மமான இது குறைவான நச்சுத்தன்மை கொண்டதாக உள்ளது. 

## தயாரிப்பு

இரும்பு(III) புரோமைடு அல்லது அலுமினியம் முப்புரோமைடு போன்ற இலூயிசு அமில வினையூக்கி முன்னிலையில் புளோரோபென்சீனை புரோமினேற்றம் செய்து 4-புளோரோபுரோமோபென்சீன் தயாரிக்கப்படுகிறது.  

1976 ஆம் ஆண்டு இயற்றப்பட்ட  நச்சுப் பொருட்கள் கட்டுப்பாட்டுச் சட்டத்தின் படி 4-புளோரோபுரோமோபென்சீன் அதிக உற்பத்தி அளவு இரசாயனப் பொருளாக வகைப்படுத்தப்பட்டது. அதாவது, ஆண்டுக்கு 1 மில்லியன் பவுண்டுகள் (சுமார் 500 டன்கள்) இந்த இரசாயனப் பொருள் அமெரிக்காவில் உற்பத்தி செய்யப்படுகிறது அல்லது இறக்குமதி செய்யப்படுகிறது. 2002 ஆம் ஆண்டு நிலவரப்படி  இந்த சேர்மத்தை உற்பத்தி செய்யும் அல்லது இறக்குமதி செய்யும் நிறுவனங்கள் 10 மில்லியன் (4,536,000 கிலோகிராம்கள்) 4-புளோரோபுரோமோபென்சீன் பயன்படுத்தப்பட்டதாக அறிவித்தன. இது 1986 ஆம் ஆண்டு பயன்படுத்தப்பட்ட 500,000 பவுண்டுகள் (226,800 கிலோகிராம்) என்ற அளவைக் காட்டிலும் அதிகமாகும் என்று  நச்சுப் பொருள்கள் கட்டுப்பாட்டுச் சட்டத்தின் சரக்கு புதுப்பித்தல் விதியில் தெரிவிக்கப்பட்டுள்ளது. 

## வினை
தீங்குயிர்க்கொல்லி பிளசிலசோல் போன்ற 4-புளோரோபீனைல் சேர்மங்களை தயாரிக்கும் போது 4-புரோமோபுளோரோபென்சீன் கிரிக்கனார்டு வினைப்பொருளை உருவாக்குகிறது. 

## பாதுகாப்பு
இந்த சேர்மம் ஓர் எரியக்கூடிய திரவமாகும். இது 53 டிகிரி செல்சியசு வெப்பநிலையை தீப்பற்றும் வெப்பநிலையைக்  கொண்டுள்ளது. 
## மேற்கோள்கள்

பகுப்பு:புரோமோ அரீன்கள்
பகுப்பு:புளோரோ அரீன்கள்
முருக்கன்தாள்

**முருக்கன்தாள்** (*Murukkanthal*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இக்கிராமம் புதூர் புங்கனி ஊராட்சிக்கு உட்பட்டது.

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 55 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும், சென்னையில் இருந்து 251 கிலோமீட்டர் தொலைவிலும் உள்ளது. 

## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  	114 வீடுகள்  உள்ளன. கிராமத்தின் மொத்த மக்கள் தொகையானது 451 ஆகும். இதில் ஆண்கள் எண்ணிக்கை  234, பெண்களின் எண்ணிக்கை  217 என உள்ளது. கிராம மக்களின் கல்வியறிவு விகிதமானது  73.8 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
1,2-இருபுளோரோபென்சீன்

**1,2-இருபுளோரோபென்சீன்** (*1,2-Difluorobenzene*) C6H4F2. என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். அரோமாட்டிக்கு சேர்மமான 1,2-இருபுளோரோபென்சீன் நிறமற்றதாக இருக்கும். ஒரு கரைப்பானாகப் பயன்படுத்தப்படும் இந்நீர்மம் உலோக ஒருங்கிணைவுச் சேர்மங்களின் மின்வேதியியல் ஆய்வுகளில் பயன்படுத்தப்படுகிறது. 
## பயன்பாடு
1,2-இருபுளோரோபென்சீன் இடைநிலை உலோக ஒருங்கிணைவுச் சேர்மங்களின்  மின்வேதியியல் பகுப்பாய்விற்கு கரைப்பானாகப் பயன்படுத்தப்படுகிறது.

ஒப்பீட்டளவில் வேதி வினைகளில் செயலற்றதாகவும்  பலவீனமாக ஒருங்கிணைப்புத்திறனும் கொண்டு பல மின்பகுளிகள் மற்றும் உலோக அணைவு  உப்புகளைக் கரைக்கும் அளவுக்கு அதிகமான மின்கடத்தா மாறிலியைக் கொண்டுள்ளது. உலோக அணைவுச் சேர்மங்களுக்கான ஒரு  பலவீனமான ஒருங்கிணைப்பு கரைப்பானாக 1,2-இருபுளோரோபென்சீன் பயன்படுத்தப்படுகிறது. ஒப்பீட்டளவில் மிகவும் வலுவாக ஒருங்கிணைக்கும் கரைப்பான்களான அசிட்டோநைட்ரைல், இருமெத்தில் சல்பாக்சைடு, இருமெத்தில்பார்மமைடு போன்றவற்றுக்கு மாற்றாகவும்  இது பயன்படுத்தப்படுகிறது. 

ஒரு மயக்க மருந்தாகவும் 1,2-இருபுளோரோபென்சீன் பயன்படுத்தப்படுகிறது.  

1,2-இருபுளோரோபென்சீனை அசிட்டைலேற்றம் செய்து 3',4'-இருபுளோரோபுரோப்பியோபீனோன் தயாரிக்க இயலும். ஆலசனேற்ற கேத்தினோன் தயாரிப்பில் இவ்விளைபொருள் முக்கியப்பங்கு வகிக்கிறது. 

## பாதுகாப்பு
நீர்ம நிலையிலும் வாயுநிலையிலும் எளிதில் தீப்பற்றும். இதனால் தீங்கிழைக்கும் சிதைவு வேதிப்பொருள்கள் உருவாகும். கார்பன் ஆக்சைடுகள், ஐதரசன் புளோரைடு போன்ற வாயுக்கள் வெளியேறலாம். புளோரினேற்றம் செய்யப்பட்ட இரப்பர் கையுறைகளைப் பயன்படுத்துவது பாதுகாப்பானதாகும். 
## மேற்கோள்கள்

பகுப்பு:புளோரோ அரீன்கள்
பகுப்பு:ஆலசனேற்ற கரைப்பான்கள்
பகுப்பு:அரோமாட்டிக் கரைப்பான்கள்
நாயக்கனூர், ஊத்தங்கரை

**நாயக்கனூர்** (*Naickanur*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இக்கிராமம் வெல்ல குட்டை ஊராட்சிக்கு உட்பட்டது.

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 58 கிலோமீட்டர் தொலைவிலும், ஊத்தங்கரையில் இருந்து 13 கிலோமீட்டர் தொலைவிலும் உள்ளது. 

## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 845 வீடுகள்  உள்ளன. கிராமத்தின் மொத்த மக்கள் தொகையானது 3,207 ஆகும். இதில் ஆண்கள் எண்ணிக்கை  1,597, பெண்களின் எண்ணிக்கை 1,610 என உள்ளது.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
தாரோ கான் கல்லறை

**தாரோ கான் கல்லறை** (*Tomb of Tharo Khan*) பாக்கித்தான் நாட்டின்  சிந்து மாகாணத்திலுள்ள மிர்பூர் காசு நகரத்தில் அமைந்துள்ள தாரோ கான் தல்பூரின் கல்லறை ஆகும். இந்த கல்லறை பதினெட்டாம் நூற்றாண்டில் ஐதராபாத் நகரில் கட்டப்பட்ட தல்பூர் மிர்சு வளாகத்தின் கல்லறைகளுடன் தொடர்புடையதாகும். இவை சிந்துவின் ஆளும் தல்பூர் மிர்சுடன் தொடர்புடைய  கல்லறைகள் ஆகும். 
## அமைவிடம்
இன்றைய தெற்கு பாக்கித்தானில்  உள்ள மிர்பூர் காசின் புறநகரில் உள்ள சித்தோரி மயானத்தில் இக் கல்லறை அமைந்துள்ளது. மிர் அல்லா யார் கானின் கல்லறைக்கு மேற்கே மிர் தாரோ கானின் கல்லறை அமைந்துள்ளது. 
## தற்போதைய நிலை
உள்புகுந்த நீரால் வளாகம் முழுவதும் அரிப்பு ஏற்பட்டு கல்லறைகள் சிதிலமடைந்த நிலையில் உள்ளன.
## மேற்கோள்கள்

பகுப்பு:பாக்கித்தான்
பகுப்பு:சிந்து மாகாணம்
ஆலன்கள்

**ஆலன்கள்** (*Alans*) என்பவர்கள் பண்டைய மற்றும் நடுக்கால ஈரானிய நாடோடி மக்கள் ஆவர். இவர்கள் கிழக்கு ஈரானிய மொழியை பேசினர். ஆரியன் என்ற வார்த்தையே ஈரானிய மொழியில் மருவி ஆலன் என்றானது. நவீன வரலாற்றாளர்கள் ஆலன்களை சீன ஆதாரங்களில் குறிப்பிடப்பட்டுள்ள நடு ஆசிய யாங்கை மற்றும் உரோமானிய ஆதாரங்களில் குறிப்பிடப்பட்டுள்ள ஆவோர்சி ஆகியோருடன் தொடர்புபடுத்துகின்றனர். மேற்கு நோக்கி இடம்பெயர்ந்த இவர்கள் பான்டிக்-காசுப்பியன் புல்வெளியில் இருந்த சார்மடியர்களில் முக்கியமானவர்களாக ஆயினர். கி.பி. 1ஆம் நூற்றாண்டு உரோமானிய நூல்களில் ஆலன்கள் குறிப்பிடப்பட்டுள்ளனர். அந்நேரத்தில் கருங்கடலுக்கு வடக்கில் இருந்த பகுதியில் இவர்கள் வாழ ஆரம்பித்தனர். பார்தியப் பேரரசு மற்றும் உரோமானியப் பேரரசின் காக்கேசிய மாகாணங்கள் மீது அடிக்கடி தாக்குதல் நடத்தினர். கி.பி. 215-250 முதல் கோத்துகள் பான்டிக் புல்வெளி மீது ஆலன்கள் செலுத்திய சக்தியை உடைத்தனர்.  

## உசாத்துணைகள்

பகுப்பு:செச்சினியா
பகுப்பு:கிழக்கு ஐரோப்பாவின் வரலாறு
பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:நாடோடிகள்
பகுப்பு:ஐரோப்பிய இனக்குழுக்கள்
பகுப்பு:ஈரானின் வரலாறு
கோத்துகள்

**கோத்துகள்** என்பவர்கள் ஒரு செருமானிய மக்கள் ஆவர். மேற்கு ரோமானிய பேரரசு வீழ்ச்சியடைந்ததில் இவர்கள் முக்கிய பங்காற்றினர். நடுக்கால ஐரோப்பாவின் வளர்ச்சிக்கும் ஒரு முக்கிய காரணமாக இருந்தனர். தன் புத்தகமான கோத்திகாவில் கோத்துகள் தெற்கு இசுக்காண்டினேவியாவில் இருந்து வந்தனர் என சோர்டனேசு குறிப்பிட்டுள்ளார். எனினும் இது தெளிவான குறிப்பா என்பதில் குழப்பம் நிலவுகிறது. குடோனெசு என்ற மக்களைப் பற்றிக் குறிப்புகள் உள்ளன. இவர்கள் ஆரம்பகால கோத்துகளாக இருக்கலாம் எனக் கருதப்படுகிறது. கி.பி. 1 ஆம் நூற்றாண்டில் தென்பகுதி விசுதுலா ஆற்றுக்கு அருகில் இவர்கள் வசித்ததாக குறிப்பிடப்பட்டுள்ளது. அங்கு அகழ்வாய்வில் கண்டுபிடிக்கப்பட்ட வியேல்பார்க் கலாசாரத்துடன் இவர்கள் தொடர்புபடுத்தப்படுகின்றனர். 2ஆம் நூற்றாண்டில் இருந்து வியேல்பார்க் கலாசாரமானது தெற்கு நோக்கி கருங்கடலை நோக்கி விரிவடைந்தது. இது கோத்துகளின் இடம்பெயர்வுடன் தொடர்புபடுத்தப்படுகிறது. 3ஆம் நூற்றாண்டின் பிற்பகுதியில் செர்னியகோவ் கலாசாரம் உருவாக இது பங்களித்தது.

### உசாத்துணை

பகுப்பு:ஐரோப்பா
சுவீடுகள்

**சுவீடுகள்** என்பவர்கள் நார்டிக் பகுதியை பூர்வீகமாகக் கொண்ட ஒரு வடக்கு ஜெர்மானிய இனக்குழு ஆவர். இவர்கள் பெரும்பாலும் சுவீடன் நாட்டில் வசிக்கின்றனர். இவர்கள் ஐக்கிய அமெரிக்காவிலும் குறிப்பிடத்தக்க எண்ணிக்கையில் வாழ்கின்றனர். பின்லாந்து மற்றும் எஸ்தோனியா ஆகிய நாடுகளில் அங்கீகரிக்கப்பட்ட சிறுபான்மையினராக இவர்கள் உள்ளனர்.

## உசாத்துணை
நார்வேஜியர்கள்

**நார்வேஜியர்கள்** என்பவர்கள் ஒரு வடக்கு ஜெர்மானிய இனக்குழு ஆவர். இவர்கள் நார்வே நாட்டை பூர்வீகமாக கொண்டவர்கள் ஆவர். நார்வே மொழியைப் பேசுகின்றனர். ஐக்கிய அமெரிக்காவிலும் இவர்கள் குறிப்பிடத்தக்க எண்ணிக்கையில் வாழ்கின்றனர்.

## மொழி
நார்வே மொழி என்பது ஒரு வடக்கு செருமானிய மொழி ஆகும். இதை சுமார் 50 இலட்சம் பேர் பேசுகின்றனர். இம்மொழி பேசுபவர்களில் பெரும்பாலானவர்கள் நார்வேயில் வசிக்கின்றனர். நார்வே மொழி பேசும் மக்கள் டென்மார்க், சுவீடன், செருமனி, பிரிட்டன், இசுப்பெயின், கனடா, மற்றும் ஐக்கிய அமெரிக்கா ஆகிய நாடுகளில் வசிக்கின்றனர்.

## கலாச்சாரம்
நார்வே கலாச்சாரம் என்பது அந்நாட்டின் வரலாறு மற்றும் புவியியலுடன் நெருக்கமாக தொடர்புடையதாக உள்ளது. தனித்துவமான நார்வே பண்ணை கலாச்சாரமானது இன்றும் பின்பற்றப்பட்டு வருகிறது. குறைந்த அளவே கிடைக்கும் மூலப்பொருட்கள் மற்றும் கடினமான காலநிலையை அடிப்படையாகக் கொண்டதோடு மட்டுமில்லாமல் பண்டைய சொத்து சட்டங்களை அடிப்படையாகக் கொண்டும் இப்பண்ணை கலாச்சாரம் உருவாகியுள்ளது.

## உணவு
நார்வேயின் உணவுப் பாரம்பரியமானது அதன் நெடுங்கால கடல்பயணம் மற்றும் பண்ணைப் பாரம்பரியங்களை காட்டுகிறது. சால்மோன், ஹெர்ரிங், டிரவுட், கோட்மீன் மற்றும் பிற கடல் உணவுகள் பாலாடைகள், பால் பொருட்கள் மற்றும் சிறந்த ரொட்டித் துண்டுகளுடன் உண்ணப்படுகின்றன.

## உசாத்துணை

பகுப்பு:நோர்வே மக்கள்
2021–22 ஆஷசு தொடர்

**2021–22 ஆஷசு தொடர்** (*2021–22 Ashes series*) அல்லது **வோடபோன் ஆண்கள் ஆஷசு தொடர்** (*Vodafone Men's Ashes Series*) என்பது இங்கிலாந்து, ஆத்திரேலியத் துடுப்பாட்ட அணிகளுக்கிடையே நடைபெற்ற, ஆஷசு கிண்ணத்திற்கான தேர்வுத் துடுப்பாட்டத் தொடர் ஆகும். ஆத்திரேலியாவின் ஐந்து இடங்களில் நடைபெறும் இத்தொடர் போட்டிகள் 2021 திசம்பர் 8 இல் ஆரம்பமாகி 2022 சனவரி 18 இல் முடிவடைந்தது. 2017–18 தொடரை ஆத்திரேலியா வென்று, பின்னர் 2019 தொடரை சமப்படுத்தியிருந்தது. இத்தொடர் 2021–23 ஐசிசி உலகத் தேர்வுத் துடுப்பாட்ட வாகையின் ஒரு பகுதியாகும்.

ஆத்திரேலியா முதல் மூன்று போட்டிகளையும் வென்று ஆஷசு கோப்பையைத் தக்க வைத்துக் கொண்டது. நான்காவது தேர்வுப் போட்டி சமநிலையில் முடிவடைந்தது. ஐந்தாவது போட்டியை ஆத்திரேலியா 146 ஓட்டங்களால் வென்று 4–0 என்ற கணக்கில் தொடரை வென்றது.

## அணிகள்

2017 ஆம் ஆண்டில், களத்திற்கு வெளியே முறையற்ற நடத்தை குற்றச்சாட்டுகளைத் தொடர்ந்து, டிம் பெயின் ஆத்திரேலியாவின் தேர்வுத் துடுப்பாட்ட அணித் தலைவர் பதவியில் இருந்து விலகுவதாக 2021 நவம்பர் 19 அன்று அறிவித்தார். அதனைத் தொடர்ந்து, பாட் கம்மின்ஸ் ஆத்திரேலியாவின் புதிய அணித் தலைவராகவும்,. ஸ்டீவ் சிமித் துணைத் தலைவராகவும் 2021 நவம்பர் 26 இல் அறிவிக்கப்பட்டனர்.
## அரங்குகள்

மே 2021 இல், பிரிசுபேன் துடுப்பாட்ட அரங்கம், அடிலெய்டு நீள்வட்ட அரங்கம், மெல்போர்ன் துடுப்பாட்ட அரங்கம், சிட்னி துடுப்பாட்ட அரங்கம், பேர்த் அரங்கம் ஆகியவற்றில் போட்டிகள் நடைபெறும் என ஆத்திரேலியத் துடுப்பாட்ட வாரியம் அறிவித்திருந்தது. ஆனாலும், 2021 நவம்பரில் கோவிட்-19 கட்டுப்பாடுகள் காரணமாக பேர்த் நகரில் போட்டிகள் நடத்துவது குறித்து சந்தேகம் எழுந்தது. தனது மாநிலத்துக்கு வருபவர்கள் 14-நாள் தனைமைப்படுத்தலுக்குள்ளாக்கப்படுவர் என மேற்கு ஆஸ்திரேலியா மாநில அரசு அறிவித்தது. இதனால், ஐந்தாவது போட்டி பேர்த்தில் நடைபெறாது என ஆத்திரேலியத் துடுப்பாட்ட வாரியம் திசம்பர் 6 இல் அறிவித்தது. 2021 திசம்பர் 11 இல், ஹோபார்ட், பெல்லரைவ் ஓவல் அரங்கம் ஐந்தாவது போட்டிக்காக அறிவிக்கப்பட்டது. இப்போட்டி பகல்/இரவுப் போட்டியாக நடைபெறுகிறது.

## ஆட்டங்கள்
### 1-வது தேர்வு

### 2-வது தேர்வு

### 3-வது தேர்வு

### 4-வது தேர்வு

### 5-வது தேர்வு

## புள்ளிவிபரம்
### மட்டையாட்டம்

### பந்துவீச்சு

## குறிப்புகள்

## மேற்கோள்கள்

## வெளி இணைப்புகள்
* Series home at இஎஸ்பிஎன் கிரிக்கின்ஃபோ

பகுப்பு:ஆஷஸ் தொடர்கள்
பகுப்பு:2021இல் துடுப்பாட்டம்
பகுப்பு:2022இல் துடுப்பாட்டம்
பகுப்பு:ஆத்திரேலியாவில் துடுப்பாட்டம்
பகுப்பு:இங்கிலாந்தில் துடுப்பாட்டம்
பெரியபட்டினம், மைசூர் மாவட்டம்

**பெரியபட்டினம்** (Periyapatna) இந்தியாவின் கர்நாடகா மாநிலத்தின் மைசூர் மாவட்டத்தில் உள்ள பெரியபட்டினம் வருவாய் வட்டத்தின் நிர்வாகத் தலைமையிட நகரமும், நகராட்சியும் ஆகும்.   அமைந்த பெரியபட்டினம் கடல் மட்டத்திலிருந்து 849 மீட்டர் (2769 அடி) உயரத்தில் அமைந்துள்ளது. பெரியபட்டினம் பெங்களூர்-மைசூர்-மங்களூர் தேசிய நெடுஞ்சாலை எண் 275-இல் அமைந்துள்ளது. பெரியபட்டினம் நகரம் மைசூர் நகரத்திலிருந்து 70 கிலோ மீட்டர் தொலைவில் உள்ளது. இதனருகே குசால்நகர் (குடகு மாவட்டம்) அமைந்துள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி,  15 வார்டுகளும் 4,031 வீடுகளும் கொண்ட  பெரியபட்டினம் பேரூராட்சியின் மொத்த மக்கள் தொகை  16,685  ஆகும். மக்கள் தொகையில் ஆண்கள்   8,284 மற்றும்  பெண்கள்  8,401 ஆக உள்ளனர். பாலின விகிதம் 1000 ஆண்களுக்கு பெண்கள் 1014  வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1851 (11.09 %) ஆகும். சராசரி எழுத்தறிவு 85 %  ஆகும். இதன் மக்கள் தொகையில் இந்துக்கள் 82.51%, இசுலாமியர்கள் 15.42% , கிறித்தவர்கள் 1.01%, பௌத்தர்கள் 0.95% மற்றும் பிற சமயத்தினர்  0.12% ஆக உள்ளனர்.
## படக்காட்சியகம்

File:Periyapatna Basalapura.jpg
File:Periyapatna town.jpg
File:Periyapatna .Attiguppe.jpg
File:Periyapatna. Kamalapura (2).jpg
File:Periyapatna Post Office.jpg
File:Stalls in Periyapatna.jpg
File:Piriyapatna. Ksrtc-1.jpg
File:Picture house at Piriyapatna-1.jpg
File:Piriyapatna jn-1.jpg
File:Maldare school, Piriyapatna.jpg
File:Priests heading for morning prayer.JPG
File:Bylakuppe. Monastery.jpg
File:Bylakuppe 01.jpg
File:Piriyapatna.pushpa-1.jpg


## மேற்கோள்கள்

பகுப்பு:மைசூர் மாவட்டம்
பகுப்பு:மைசூர் மாவட்டத்திலுள்ள ஊர்களும் நகரங்களும்
பகுப்பு:கருநாடக மாநிலத்திலுள்ள ஊர்களும் நகரங்களும்
ஹெக்கடதேவனகோட்டே

**ஹெக்கடதேவனகோட்டே** (**Heggadadevanakote** or **H.D.Kote**) இந்தியாவின் கர்நாடகா மாநிலத்தின் மைசூர் மாவட்டத்திலுள்ள  ஹெக்கடதேவனகோட்டே வருவாய் வட்டத்தின் நிர்வாகத் தலைமையிட நகரமும், பேரூராட்சியும் ஆகும்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி,  13 வார்டுகளும்,  3,336  குடியிருப்புகளும் கொண்ட   நகராட்சியின் மொத்த மக்கள் தொகை 14,313 ஆகும். மக்கள் தொகையில் ஆண்கள் 7,184  மற்றும்  பெண்கள்  7,129ஆக உள்ளனர். பாலின விகிதம் 1000 ஆண்களுக்கு பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை  1662 (11.61 %) ஆகும். சராசரி எழுத்தறிவு 79.53 %  ஆகும். இதன் மக்கள் தொகையில் இந்துக்கள் 82.25%, இசுலாமியர்கள் 14.76%, கிறித்துவர்கள் 2.25%, சமணர்கள் 0.62%	 மற்றும் பிற சமயத்தினர் 0.13  ஆக உள்ளனர்.
## மேற்கோள்கள்

## வெளி இணைப்புகள்

பகுப்பு:மைசூர் மாவட்டம்
பகுப்பு:மைசூர் மாவட்டத்திலுள்ள ஊர்களும் நகரங்களும்
பகுப்பு:கருநாடக மாநிலத்திலுள்ள ஊர்களும் நகரங்களும்
திப்பு சுல்தானின் கனவுகள்

**திப்பு சுல்தான் கண்ட கனசு** (*Tipu Sultan Kanda Kanasu*)  என்பது கிரீசு கர்னாடு எழுதிய  ஒரு கன்னட நாடகமாகும். இந்த நாடகம் உலகெங்கிலும் உள்ள பல்வேறு குழுக்களால் பல முறை நிகழ்த்தப்பட்டுள்ளது. குறிப்பாக  பெரும்பாலும் இந்தியா மற்றும் பாக்கித்தானில் இந்நாடகம் நடந்துள்ளது. மைசூர் ஆட்சியாளரான திப்பு சுல்தானின்  (1750-1799) வாழ்க்கையின் கடைசி நாட்களையும், இந்திய நீதிமன்ற வரலாற்றாசிரியர் மற்றும் ஒரு பிரித்தானிய அறிஞரின் பார்வையில் வரலாற்று தருணங்களையும் கதை பின்பற்றுகிறது.

கிரீசு கர்னாடின் நாடகம், திப்பு சுல்தான் தனது சொந்த கையெழுத்தில் எழுதிய பார்சி கையெழுத்துப் பிரதியை அடிப்படையாகக் கொண்டது. இது இந்திய அலுவலக நூலகத்தில் பாதுகாக்கப்பட்டுள்ளது. அது பின்னர் திப்பு சுல்தானின் கனவுகள் என மொழிபெயர்க்கப்பட்டு வெளியிடப்பட்டது. திப்பு சுல்தான் 1785 முதல் 1798 வரை தனது கனவுகளில் சிலவற்றைப் பதிவு செய்துள்ளார். அவிசுவாசிகள், மராட்டியர்கள் மற்றும் நாசரேனியர்களை (அதாவது ஆங்கிலேயர்கள்) தோற்கடிப்பது மற்றும் நபியின் தோழர்கள் மற்றும் இசுலாமிய ஞானிகளின் தரிசனங்கள் பற்றிய பல கனவுகள் இதில் உள்ளன.

கிரீசு கர்னாடின் நாடகம் அவரது நாடகத்திற்கு திப்புவின் 37 கனவுகளில் நான்கைப் பயன்படுத்துகிறது: கனவு  9, கனவு 10, கனவு 13 மற்றும் நான்காவது கனவான  ஆங்கிலேயர்களுக்கு எதிரான வெற்றி ஆகியவை அந்நான்கு கனவுகளாகும். 1781-1802 ஆம் ஆண்டுகளில் தீவிரமாக எழுதிக் கொண்டிருந்த  உசேன் அலிகான் கிர்மானி  எழுதிய திப்பு சுல்தானின் வரலாறான நேசானி ஐதுரியின் தொடர்ச்சி (ஆங்கில மொழிபெயர்ப்பு 1864 இல் வெளிவந்தது) கிரிசு கர்னாடின் நாடகத்திலும் ஒரு பாத்திரம் ஆகும்.

"இந்த எதிர் வரலாற்று நாடகத் திட்டத்தின் மூலம் கர்னாடு சாதிக்க விரும்புவது, பிரித்தானிய வரலாற்றாசிரியர்கள், நாடக கலைஞர்கள் மற்றும் கலைஞர்களால் பிரச்சாரம் செய்யப்பட்ட இரக்கமற்ற மற்றும் கொள்கையற்ற 'மற்றவர்களின்' பிம்பத்தை சிதைப்பதாகும். அல்லது திப்பு சுல்தானின் மாற்று மனிதாபிமான மற்றும் உன்னத பாத்திரத்தை மீண்டும் உருவாக்குவதும் கூட."  என இயோர்டானிய அறிஞர்கள் கவால்டே மற்றும் நெய்ம்னே ஆகியோர் ஒரு கட்டுரையில் முடிக்கிறார்கள்,

## மொழிபெயர்ப்புகள்
* சேகரிக்கப்பட்ட நாடகங்கள்: தலேடாண்டா, தீ மற்றும் மழை, திப்பு சுல்தானின் கனவுகள், மலர்கள் மற்றும் பிம்பங்கள்: இரண்டு நாடக மோனோலாக்சு: மலர்கள் : உடைந்த பிம்பங்கள் , தொகுதி. 2* . ஆக்சுபோர்டு பல்கலைக்கழக அச்சகம், அமெரிக்கா. 2005.
== மேற்கோள்கள் ==
<references />
== புற இணைப்புகள் ==
* [https://archive.org/stream/dreamsoftipusult00tipprich#page/n0/mode/2up *திப்பு சுல்தானின் கனவுகள்'']
பகுப்பு:மைசூரின் வரலாறு
பகுப்பு:கன்னட இலக்கியங்கள்
பகுப்பு:இந்திய நாடகங்கள்
பீரப்பா-குருபா கடவுள்

**பீரய்யா அல்லது** **பீரப்பா** இந்தியாவில் உள்ள குருபா சமூகத்தின் கடவுள் ஆவார். ஒவ்வொரு 5 அல்லது 7 அல்லது 9 ஆண்டுக் கால இடைவெளியில் கடவுள் பீரய்யா திருமணத்தை *பீரய்யா பட்னாலு* என இந்த சமூகம் கொண்டாடுகிறது. பீரோல்லு அல்லது குருபா சமூகத்தின் பாரம்பரிய பூசாரிகள் காமராதியுடன் பீரய்யாவின் திருமணத்தை நடத்துகிறார்கள்.

## கோவில்
*குருமா அல்லது [[குருபா]]* என்பது தெலுங்கானா மற்றும் ஆந்திரப் பிரதேசத்தில் உள்ள ஒரு சமூக குழுவாகும். குருமாக்கள் தங்கள் குல தெய்வமாக பீரையாவை வணங்குகிறார்கள். இந்தச் சமூகத்தினர் ஒவ்வொரு 5-10 ஆண்டில் ஜாதாரா என இதனைக் கொண்டாடுகின்றனர். இந்த திருவிழா கொண்டாட்டம் குருமா சமூகத்தினரின் மிகப்பெரிய திருவிழாவாகும். இந்த விழாவிற்கு அருகில் மற்றும் தொலைவில் உள்ள உறவினர்கள் அனைவரும் விருந்தினர்களாக அழைக்கப்படுகின்றனர்.

## பீரையா பட்னாலு
பீரய்யா பட்னாலு 7 நாட்கள் கொண்டாடப்படும் திருவிழாவாகும். Events include Pochamma Bonalu, Mailalu, Ganga Bonam or Jaldi, bonalu, இந்தத் திருவிழாவின் போது, போச்சம்மா போனலு, மைலாலு, கங்கா போணம் அல்லது ஜல்தி, போனலு, பீரய்யா திருமணம், சருகு, திருமணத்திற்குப் பின் நிகழ்வு, மற்றும் கராடி ஆகியவை நிகழ்ச்சிகள் நடைபெறுகின்றன.

## மேற்கோள்கள்

பகுப்பு:இந்து சமயம்
நிருபதுங்கா விருது

**நிருபதுங்கா விருது** (*Nrupatunga Award*) என்பது இந்திய மாநிலமான கர்நாடகாவில் கன்னட இலக்கியத்தில் சிறந்து விளங்குபவர்களுக்கு வழங்கப்படும்  விருது ஆகும்.  இந்த விருது கன்னட சாகித்ய பரிசத்தால் நிறுவப்பட்டது. பெங்களூர் பெருநகர போக்குவரத்து கழகம் இதற்கான நிதியுதவியை அளிக்கிறது. ராசுடிரகூட மன்னர் முதலாம் நிருபதுங்க அமோகவர்சாவின் (814–878)  நினைவாக நிறுவப்பட்ட இந்த விருது ₹700,001  பணமுடிப்பை  கொண்டதாகும். 9 ஆம் நூற்றாண்டில் கன்னட மொழிக்கு அவர் அளித்த ஆதரவிற்காகவும் பங்களிப்பிற்காகவும் பொதுவாக இந்திய வரலாற்றிலும், குறிப்பாக கர்நாடகாவிலும் மன்னர் நிருபதுங்கா ஒரு முக்கிய இடத்தைப் பெறுகிறார்.
## விருது பெற்றவர்கள்

## மேலும் வாசிக்க
*
*

## மேற்கோள்கள்

## புற இணைப்புகள்
* Nrupathunga Sahitya Prashasti  (in Kannada). 
பகுப்பு:கன்னட இலக்கியங்கள்
பகுப்பு:இலக்கிய விருதுகள்
பகுப்பு:கர்நாடக மாநிலம்
சரங்கர்-பிலைகர் மாவட்டம்

**சரங்கர்-பிலைகர் மாவட்டம்** (**Sarangarh-Bilaigarh District**) 15 ஆகஸ்டு 2021 அன்று சத்தீசுகர் மாநில முதலமைச்சர் பூபேஷ் பாகல் தற்போது உள்ள 28 மாவட்டங்களுடன் சரங்கர்-பிலைகர் மாவட்டம், மோலா மன்பூர் மாவட்டம், சக்தி மாவட்டம் மற்றும் மனேந்திரகர்-சிர்மிரி-பாரத்பூர் மாவட்டம் எனும் நான்கு புதிய மாவட்டங்களை அறிவித்தார். இதனால் சத்தீஸ்கர் மாநிலம் 32 மாவட்டங்களைக் கொண்டிருக்கும். ராய்கர் மாவட்டத்தின் சில வருவாய் வட்டங்களைக் கொண்டு புதிய சரங்கர்-பிலைகர் மாவட்டம் நிறுவ 15 ஆகஸ்டு 2021 அன்று சத்தீஸ்கர் முதலமைச்சர் அறிவித்துள்ளார். இதன் நிர்வகாத் தலைமையிடம் சாரன்கர் ஆகும்.
## மாவட்ட நிர்வாகம்
இம்மாவட்டம் 6 வருவாய் வட்டங்களையும், ஒரு துணை வருவாய் வட்டமும் கொண்டது.
## மேற்கோள்கள்

## வெளி இணைப்புகள்
* சரங்கர்-பிலைகர் மாவட்ட  இணையதளம்

பகுப்பு:சத்தீஸ்கர் மாவட்டங்கள்

பகுப்பு:ராய்கர் மாவட்டம்
ஆலன் லாட்

**ஆலன் வால்பிரிட்ஜ் லாட்** என்பவர் ஒரு அமெரிக்க திரைப்பட நடிகர் ஆவார். இவர் பிரபலமான மேற்கத்திய திரைப்படமான *[[சேன் (திரைப்படம்)|சேன்]]* திரைப்படத்தில் 1953ஆம் ஆண்டு நடித்தார்.

## வாழ்க்கை
இவர் அமெரிக்காவின் அர்கண்சஸ் மாகாணத்தில் செப்டம்பர் 3, 1913 ஆம் ஆண்டு பிறந்தார். இவர் இவரது பெற்றோருக்கு ஒரே குழந்தை ஆவார். இவர் தனது நான்கு வயதிலேயே தனது தந்தையை மாரடைப்பு காரணமாக இழந்தார். ஜூலை 3, 1918ஆம் ஆண்டு இளம் ஆலன் தீப்பெட்டியை வைத்து விளையாடியபோது விபத்தாக தனது குடும்ப வீட்டை எரித்துவிட்டார்.

### சேன்
இடது|thumb|250x250px|சேன் திரைப்படத்தில் ஆலன் லாட்
சேன் திரைப்படத்தில் கதாநாயகனாக இவர் நடித்தது குறிப்பிடத்தக்க அளவுக்கு பிரபலமானதாக இருந்தது.

## உசாத்துணை

பகுப்பு:ஆங்கில அமெரிக்கர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:1964 இறப்புகள்
பகுப்பு:1913 பிறப்புகள்
மொகலா-மன்பூர்-அம்பாகர்சௌக்கி மாவட்டம்

**மொகலா-மன்பூர்-அம்பாகர்சௌக்கி மாவட்டம்** (**Mohla Manpur district**) ராஜ்நாந்துகாவ் மாவட்டத்தின் சில வருவாய் வட்டங்களைக் கொண்டு புதிய மோலா மன்பூர் மாவட்டம் 15 ஆகஸ்டு 2021 அன்று சத்தீசுகர் மாநில முதலமைச்சர் பூபேஷ் பாகல் அறிவித்தார்.  சத்தீஸ்கர் முதலமைச்சர் அறிவித்துள்ளார். இம்மாவட்டம் 2 செப்டமபர். 2022  அன்று நிறுவப்பட்டது.இதன் நிர்வாகத் தலைமையிடம் மொகலா ஆகும்.

இதனால் சத்தீஸ்கர் மாநிலம் 32 மாவட்டங்களைக் கொண்டிருக்கும்.
## மாவட்ட நிர்வாகம்
இம்மாவட்டம் 5 வருவாய் வட்டங்களைக் கொண்டது. இம்மாவட்டத்தின் பெயரிய நகரம் அம்பாகர் சௌக்கி ஆகும்.

## மேற்கோள்கள்

## வெளி இணைப்புகள்
*  Mohla-Manpur-Ambagarh Chowki District

பகுப்பு:சத்தீஸ்கர் மாவட்டங்கள்
மனேந்திரகர்-சிர்மிரி-பாரத்பூர் மாவட்டம்

**மனேந்திரகர்-சிர்மிரி-பாரத்பூர் மாவட்டம்**  (**Manendragarh-Chirmiri-Bharatpur** district), இந்தியாவின் சத்தீஸ்கர் மாநிலத்தில் உள்ள  கோரியா மாவட்டத்தின் 6 வருவாய் வட்டங்களைக் கொண்டு 9 செப்டம்பர் 2022 அன்று நிறுவப்பட்டது. இதன் நிர்வாகத் தலைமையிடம மனேந்திரகர் நகரம் ஆகும்.

## அமைவிடம்
இம்மாவட்டம் சத்தீஸ்கர் மாநிலத்தின் வடமேற்கில் சர்குஜா கோட்டத்தில் உள்ளது. இம்மாவட்டத்தின் வடக்கிலும், மேற்கிலும் மத்தியப் பிரதேசம், கிழக்கில் கோரியா மாவட்டம் மற்றும் சூரஜ்பூர் மாவட்டம்,  தெற்கில் கோர்பா மாவட்டம் மற்றும் கௌரேலா-பெந்திரா-மார்வாகி மாவட்டம் எல்லைகளாக உள்ளது. இம்மாவட்டம் மலைக்காடுகளால் சூழ்ந்தது. இம்மாவட்ட மக்கள் பெரும்பாலும் பழங்குடியினர் ஆவார்.

## மாவட்ட நிர்வாகம்
இம்மாவட்டம் பாரத்பூர், மனேந்திரகர், கட்கான்வான், சிர்மிரி, கேல்காரி மற்றும் கோட்டடோல் என 6 வருவாய் வட்டங்களைக் கொண்டது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி இம்மாவட்டத்தின் மக்கள் தொகை  411,490 ஆகும். அதில் ஆண்கள்  மற்றும் பெண்கள்  ஆக உள்ளனர். பாலின விகிதம் 1000 ஆண்களுக்கு   970  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  ஆகவுள்ளனர். இதன் சராசரி  எழுத்தறிவு  ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 8.35% மற்றும் 50.34% ஆகவுள்ளனர். 32.27% மக்கள் நகர்புறங்களில் வாழ்கின்றனர்.

இதன் மக்கள் தொகையில் இந்துக்கள் 91.20%, பழங்குடி சமயத்தினர் 2.61%, இசுலாமியர் 3.92% , கிறித்தவர்கள் 1.32% மற்றும் பிறர் 0. 95% ஆகவுள்ளனர். இதன் மக்கள் தொகையில் இந்தி மொழி பேசுவோர் 38.58% சர்குஜா வட்டார மொழி பேசுவோர் 34.09%, பக்கேலி மொழி பேசுவோர் 7.08%, ஒடியா மொழி பேசுவோர் 1.77%, போஜ்புரி மொழி பேசுவோர் 1..33%, வங்காள மொழி பேசுவோர் 1.19%, சத்திரி மொழி பேசுவோர் 1.06% ஆகவும் மற்றும் பிற மொழிகள் பேசுவோர் 4.26% ஆக உள்ளனர்.
## வெளி இணைப்புகள்
* மனேந்திரகர்-சிர்மிரி-பாரத்பூர் மாவட்ட இணையதளம்
## மேற்கோள்கள்

## வெளி இணைப்புகள்
* [மாவட்டங்கள்](https://manendragarh-chirmiri-bharatpur.cg.gov.in/en/
[[பகுப்பு:சத்தீஸ்கர்)]
மனேந்திரகர்-சிர்மிரி-பாரத்பூர் மாவட்டம்
பகுப்பு:கோரியா மாவட்டம்
பிரபாதேவி கோயில்

**பிரபாதேவி கோயில்** (*Prabhadevi Temple*)  இந்தியாவின் மகாராட்டிர மாநிலத்தின் தலைநகரான மும்பை மாநகரத்தின் பிரபாதேவி பகுதியில் அமைந்துள்ள ஓர் இந்து கோயிலாகும். மும்பை தாதருக்கு அருகில் உள்ள பிரபாதேவி பகுதியில் இது அமைந்துள்ளது. பிரபாவதிதேவி கோயில் என்ற பெயராலும் கோயில் அழைக்கப்பட்டுகிறது. கோயிலில் உள்ள பிரதான தெய்வமான பிரபாவதி தேவியின் சிலை 12 ஆம் நூற்றாண்டைச் சேர்ந்தது. இக்கோயில் 1715 ஆம் ஆண்டில் கட்டப்பட்டு 300 ஆண்டுகள் பழமை வாய்ந்த கோயிலாக திகழ்கிறது. 
## வரலாறு
பிரபாதேவி கோயிலின் முக்கிய தெய்வம் முதலில் சாகம்பரி தேவியாக இருந்த்தாக வரலாற்றாசிரியர்கள் குறிப்பிடுகின்றனர். தேவகிரியின் சேனா யாதவ அரசன் பிம்ப ராசாவின் புகழ்பெற்ற குலதெய்வம் சாகம்பரி தேவியாகும். உள்ளூர் நாட்டுப்புறக் கதைகளின்படி, மும்பையின் ஆரம்பகால பூர்வீக சமூகங்களில் ஒன்றான பத்தரே பிரபு சமுதாயத்தைச் சேர்ந்த சியாம் நாயக் என்ற பக்தரின் கனவில் பிரபாவதி தேவி தோன்றினார் என்றும் இவரே பிரபாவதி கோயிலைக் கட்டினார் என்றும் அறியப்படுகிறது.

அம்மன் சிலை பின்னர் கர்நாடகாவிற்கு மாற்றப்பட்டது. அங்கு அது முகலாயர்கள் என்று அழைக்கப்படும் முசுலீம் படையெடுப்பாளர்களால் தாக்கப்பட்டது. பின்னர், அச்சிலை மீண்டும் மாகிம் கிரீக்கிற்கு மாற்றப்பட்டு தற்போதைய பிரபாதேவி கோவிலில் வைக்கப்பட்டுள்ளது.
 
## அருகாமை பகுதிகள்
*வடக்கே தாதர், தெற்கே வோர்லி மற்றும் மேற்கில் அரபிக் கடல் ஆகியவற்றுக்கு இடையே பிரபாதேவி குடியிருப்பு பகுதி அமைந்துள்ளது. பிரபாதேவி கோயில் தெய்வத்தின் நினைவாக இந்த இடத்திற்கு பிரபாவதி தேவி எனப் பெயரிடப்பட்டது.
*மும்பை புறநகர் இரயில்வேயின் மேற்குப் பாதையில் உள்ள பிரபாதேவி ரயில் நிலையமும், பிரபாதேவியின் பெயரால் அழைக்கப்படுகிறது. முன்னதாக இது எல்பின்சுடோன் சாலை என்ற பெயரால் அழைக்கப்பட்டது.
## காட்சியகம்

File:10 Day Prabhadevi temple Jatra in Mumbai..JPG|பிரபாவதி கோயில்
File:Prabhadevi Mata Temple.jpg| பிரபாவதி கோயில்

File:Prabhadevi Mata.png| பிரபாவதி கோயில் தெய்வங்கள்


## மேற்கோள்கள்

பகுப்பு:மும்பையின் வழிபாட்டுத தலங்கள்
செங்கிஸ் கான் (2004 தொலைக்காட்சித் தொடர்)

**செங்கிஸ் கான்** என்பது ஒரு சீன தொலைக்காட்சித் தொடராகும். 13ஆம் நூற்றாண்டில் மங்கோலியப் பேரரசை அமைத்த செங்கிஸ் கானின் வாழ்க்கையை அடிப்படையாகக் கொண்டு இது தயாரிக்கப்பட்டது. செங்கிஸ் கான் கதாபாத்திரத்தில் செங்கிஸ் கானின் இரண்டாவது மகன் சகதையின் வழிவந்த பா சென் நடித்தார். இது முதன்முதலில் 2004ஆம் ஆண்டு சீனாவில் சிசிடீவியிலும், 2005இல் தென் கொரியாவின் கேபிஎஸிலும், மற்றும் துருக்கியின் தேசிய தொலைக்காட்சி டிஆர்டி 1-லும் ஒளிபரப்பப்பட்டது.

## கதைச்சுருக்கம்
30 பிரிவுகளைக் கொண்ட தொலைக்காட்சி நிகழ்ச்சியாக இது ஒளிபரப்பப்பட்டது. 13ஆம் நூற்றாண்டில் மங்கோலியப் பேரரசைத் தோற்றுவித்த தெமுசினின் வாழ்க்கையில் நடந்த முக்கிய நிகழ்வுகளை காட்சிப்படுத்தியது. தெமுசினின் பிறப்பில் இருந்து இது தொடங்கியது. தந்தை எசுகை இறந்தபிறகு குழந்தைப் பருவம் மற்றும் இளமை பருவத்தில் பிழைப்பதற்காக நடத்திய போராட்டங்களை காட்டியது. தனது கூட்டாளிகள் மற்றும் தன் தந்தையின் ஆதரவாளர்கள் உதவியுடன் தெமுசின், போர்சிசின் பழங்குடியினத்தின் தலைவர் ஆனார். மங்கோலியாவில் இருந்த போர்ப்பிரபுக்களில் சக்திவாய்ந்தவர்களில் ஒருவர் ஆனார். தசாப்தங்களுக்குப் போர் புரிந்த பிறகு இறுதியாக அனைத்து பழங்குடியினங்களையும் தன் ஆட்சியின் கீழ் கொண்டு வந்தார். "செங்கிஸ் கான்" என்ற பட்டத்தைப் பெறுகிறார். மேற்கில் குவாரசமியப் பேரரசு மற்றும் தெற்கில் சுரசன்களின் சின் பேரரசை தாக்குவதற்கு தன் இராணுவத்திற்கு தலைமை தாங்குகிறார். இறுதியாக மேற்கு சியா இராச்சியத்திற்கு எதிரான நடவடிக்கையின்போது உடல்நலக் குறைவு காரணமாக இறக்கிறார். 

## உசாத்துணை

பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:செங்கிஸ் கான்
மான்டிகோமெரி கிலிப்ட்

thumb|மான்டிகோமெரி கிலிப்ட்

**எட்வர்ட் மான்டிகோமெரி கிலிப்ட்** என்பவர் ஒரு அமெரிக்கத் திரைப்பட நடிகர் ஆவார். இவர் நான்கு முறை அகாதமி விருதுகளுக்குப் பரிந்துரைக்கப்பட்டுள்ளார். 

ரெட் ரிவர், ஜட்ஜ்மென்ட் அட் நியூரம்பர்க் மற்றும் த மிஸ்பிட்ஸ் ஆகிய படங்களில் நடித்ததற்காக அறியப்படுகிறார்.

## வாழ்க்கை
இவர் அக்டோபர் 17, 1920 அன்று அமெரிக்காவின் நெப்ராசுகா மாகாணத்தில் ஒமாகா என்ற இடத்தில் பிறந்தார். இவரும் இவரது சகோதரியும் இரட்டைக் குழந்தைகள் ஆவர். இவருக்கு ஒரு சகோதரரும் இருந்தார். இவர் ஆங்கிலேய மற்றும் இசுக்காட்லாந்து மூதாதையர்களை கொண்டிருந்தார். 

## உசாத்துணை

பகுப்பு:ஆங்கில அமெரிக்கர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:1966 இறப்புகள்
பகுப்பு:1920 பிறப்புகள்
டீன் மார்டின்

**டீன் மார்டின்** என்பவர் ஒரு அமெரிக்கத் திரைப்பட நடிகர் ஆவார். இவர் ரியோ பிராவோ போன்ற திரைப்படங்களில் நடித்துள்ளார். இவர் அமெரிக்காவின் ஒகாயோ மாகாணத்தில் சூன் 7, 1917 அன்று பிறந்தார். இவர் இத்தாலிய மூதாதையர்களைக் கொண்டிருந்தார். "த கிங் ஆப் கூல்" (The King of Cool) என்று அழைக்கப்பட்டார்.

## வாழ்க்கை
இவர் டினோ பால் குரோசெட்டி என்ற இயற்பெயருடன் அமெரிக்காவின் ஒகாயோ மாகாணத்தில் பிறந்தார். இவாது தந்தை முடிதிருத்துபவர் ஆவார். இவரது தாய்மொழி இத்தாலிய மொழி ஆகும். ஐந்து வயதுக்குப் பின்னரே இவர் ஆங்கிலம் பேச ஆரம்பித்தார். 

## உடல்நலக்குறைவு மற்றும் இறப்பு
மார்டினுக்கு புகைபிடிக்கும் பழக்கம் அதிகமாக இருந்ததால் நுரையீரல் புற்றுநோய் ஏற்பட்டது. செப்டம்பர் 1993ஆம் ஆண்டு ஆயுளை நீட்டிக்க அறுவை சிகிச்சை தேவைப்படும் என்று மருத்துவமனை கூறியபோது மார்டின் அதற்கு மறுத்துவிட்டார். 1995ஆம் ஆண்டு ஆரம்பத்தில் பொதுவாழ்க்கையில் இருந்து மார்டின் விலகினார். 1995ஆம் ஆண்டு கிறிஸ்துமஸ் தினத்தன்று 78 வயதில் இறந்தார். தன் தாய் இறந்து 29 ஆண்டுகளுக்குப் பிறகு அதே நாள் கிட்டத்தட்ட அதே நேரத்திற்கு இவரும் இறந்தார்.thumb|ரியோ பிராவோவில் மார்டின்

## உசாத்துணை

பகுப்பு:இத்தாலிய அமெரிக்கர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் நகைச்சுவையாளர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:1995 இறப்புகள்
பகுப்பு:1917 பிறப்புகள்
பகுப்பு:Infobox musical artist with missing or invalid Background field
பகுப்பு:Articles with hCards
இசுடேஜ்கோச் (1939 திரைப்படம்)

thumb|படத்தின் சுவரொட்டி
**இசுடேஜ்கோச்** (*Stagecoach*) என்பது 1939ஆம் ஆண்டு வெளிவந்த அமெரிக்கத் திரைப்படம் ஆகும். இத்திரைப்படத்தை யோவான் போர்டு இயக்க யோவான் வேய்ன் நடித்திருந்தார். ஆபத்தான அப்பாச்சி பகுதி வழியே ஒரு பயண வண்டியில் பயணிக்கும் ஒருவருக்கொருவர் அறிமுகமில்லாதவர்களைப் பற்றி இப்படம் எடுக்கப்பட்டிருந்தது.

## மேற்கோள்கள்

பகுப்பு:அமெரிக்க கறுப்புவெள்ளைத் திரைப்படங்கள்
பகுப்பு:யூட்டாவில் படமாக்கப்பட்ட திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:1939 திரைப்படங்கள்
பென்டாஸ்டிக் மிஸ்டர் ஃபாக்ஸ்

**பென்டாஸ்டிக் மிஸ்டர் பாக்ஸ்** என்பது 2009ஆம் ஆண்டு வெளிவந்த அமெரிக்க நகைச்சுவை இயங்குபடம் ஆகும். இது 1970ஆம் ஆண்டு வெளிவந்த குழந்தைகள் புதினத்தை அடிப்படையாகக் கொண்டு வெளிவந்தது. அகாதமி விருதுக்குப் பரிந்துரைக்கப்பட்டது.

## உசாத்துணை

பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:அமெரிக்க அசைவூட்டத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2009 திரைப்படங்கள்
சிக்கன் ரன்

**சிக்கன் ரன்** (*Chicken Run*) என்பது 2000ஆம் ஆண்டு வெளிவந்த நகைச்சுவை இயங்குபடம் ஆகும். விமர்சன ரீதீயாக இப்படம் பாராட்டைப் பெற்றது.  வசூல் செய்தது. பண்ணையாளர் தன் பண்ணையில் உள்ள அனைத்து கோழிகளையும் மாமிச அரவையாக மாற்ற முயற்சிக்கும் நேரத்தில் தாங்கள் தப்பிப்பதற்கான ஒரே நம்பிக்கையாக கோழிகள் ராக்கி எனப்படும் சேவலை நம்புகின்றன. அதைச் சுற்றியே இப்படம் நகர்கிறது. 2020ஆம் ஆண்டு கணக்குப்படி இப்படத்தின் இரண்டாம் பாகம் உருவாகிக் கொண்டிருக்கிறது.

## உசாத்துணை

பகுப்பு:ஆங்கிலத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2000 திரைப்படங்கள்
சிக்கன் லிட்டில் (2005 திரைப்படம்)

**சிக்கன் லிட்டில்** (*Chicken Little*) என்பது 2005ஆம் ஆண்டு வெளிவந்த நகைச்சுவை இயங்குபடம் ஆகும். ஒரு ஆங்கிலோ-சாக்சன் கற்பனைக் கதையைத் தழுவி இப்படம் எடுக்கப்பட்டது. இது டிஸ்னி நிறுவனத்தின் 46வது இயங்கு திரைப்படம் ஆகும்.  வசூல் செய்தது. ஒரு ஆண்டுக்கு முன்னர் வானம் விழுவதாக நினைத்து பதட்டம் ஏற்படுத்தியதற்காக சிக்கன் லிட்டில் தான் வாழும் பட்டணத்தில் உள்ளவர்களால் நகைப்புக்கு உள்ளாகிறது. ஆனால் ஒருநாள் வேற்று கிரகவாசிகளால் பட்டணம் தாக்கப்படும்போது சிக்கன் லிட்டிலும் அதன் நண்பர்களும் இவ்வுலகத்தை காப்பாற்ற வேண்டும். இப்படம் வெளியாவதற்கு முன்னர் இறந்த டிஸ்னி கலைஞர் ஜோ கிரான்டுக்கு இப்படம் அர்ப்பணிக்கப்பட்டது.

இப்படம் நவம்பர் 4, 2005 அன்று வெளியானது. மார்ச் 21, 2006 அன்று ஒளிப்பட வட்டில் வெளியிடப்பட்டது. நீக்கப்பட்ட காட்சிகள், மூன்று வெவ்வேறு தொடக்கக் காட்சிகள், படம் உருவான விதம் பற்றிய 6 காட்சிகள், ஒரு காணொளி விளையாட்டு, ஒரு பாடல் வரிகள் கொண்ட பாட்டு மற்றும் இரண்டு இசைக் காணொளிகள் ஆகியவற்றை உள்ளடக்கியதாக இருந்தது. முதல் வாரத்தில் 27 இலட்சம் வட்டுக்கள் விற்பனையாயின. மார்ச் 20, 2007 அன்று நீலக்கதிர் வட்டில் இப்படம் வெளியிடப்பட்டது. 

## உசாத்துணைகள்

பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:2005 திரைப்படங்கள்
மடகாஸ்கர் (2005 திரைப்படம்)

**மடகாஸ்கர்** (*Madagascar*) என்பது 2005ஆம் ஆண்டு வெளிவந்த அமெரிக்க நகைச்சுவை இயங்குபடம் ஆகும். மே 27 அன்று வெளியிடப்பட்டது.  வசூல் செய்தது. கலவையான விமர்சனங்களைப் பெற்றது.
[thumb|[டேவிட் சுவிம்மர்|தாவீது சுவிம்மர் இப்படத்தில் ஒட்டகச் சிவிங்கிக்கு குரல் கொடுத்தார்.]]

## உசாத்துணைகள்

பகுப்பு:2005 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
சக்தி மாவட்டம்

**சக்தி மாவட்டம்** (**Shakthi District**) சத்தீசுகர் மாநிலத்தின் ஜாஞ்சுகீர்-சாம்பா மாவட்டத்தின் சில வருவாய் வட்டங்களைக் கொண்டு இப்புதிய மாவட்டம் நிறுவ 15 ஆகஸ்டு 2021 அன்று சத்தீசுகர் மாநில முதலமைச்சர் பூபேஷ் பாகல் அறிவித்தார். இதனால் சத்தீஸ்கர் மாநிலத்தின் மாவட்டங்கள் 28 இல் இருந்து 32 ஆக உயர்ந்துள்ளது.  இதன் தலைமையிடம் சக்தி நகரம் ஆகும்.
## மாவட்ட நிர்வாகம்
இம்மாவட்ட 4 வருவாய் வட்டங்களையும், 4 ஊராட்சி ஒன்றியங்களையும் கொண்டது.
## மேற்கோள்கள்

## வெளி இணைப்புகள்
*  சக்தி மாவட்டத்தின் இணையதளம்

பகுப்பு:சத்தீஸ்கர் மாவட்டங்கள்
மடகாஸ்கர்: எஸ்கேப் 2 ஆப்பிரிக்கா

**மடகாஸ்கர்: எஸ்கேப் 2 ஆப்பிரிக்கா** என்பது 2008ஆம் ஆண்டு வெளிவந்த அமெரிக்க நகைச்சுவை இயங்குபடம் ஆகும். இது மடகாஸ்கர் திரைப்படத் தொடரில் இரண்டாவதாக வெளிவந்தது. நவம்பர் 7 அன்று வெளிவந்தது.  செலவில் தயாரிக்கப்பட்டு  வசூல் செய்தது.

[thumb|[கிரிசு ரொக்|கிரிசு ராக் இப்படத்தில் வரிக்குதிரைக்கு குரல் கொடுத்திருந்தார்.]]

## உசாத்துணை

பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:2008 திரைப்படங்கள்
மடகாஸ்கர் 3: யூரோப்'ஸ் மோஸ்ட் வான்டட்

**மடகாஸ்கர் 3: யூரோப்'ஸ் மோஸ்ட் வான்டட்** என்பது 2012ஆம் ஆண்டு வெளிவந்த அமெரிக்க நகைச்சுவை இயங்குபடம் ஆகும். மடகாஸ்கர் திரைப்படத் தொடரில் மூன்றாவதாக இப்படம் வெளிவந்தது.  செலவில் தயாரிக்கப்பட்டு  வசூல் செய்தது.

## மேற்கோள்கள்

பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2012 திரைப்படங்கள்
இருபென்சைலீத்தர்

**இருபென்சைலீத்தர்** (*Dibenzylether*) (C6H5CH2)2O.என்ற மூலக்கூற்று வாய்ப்பாட்டால் குறிக்கப்படும் ஒரு கரிமச் சேர்மமாகும். பென்சைல் ஆல்ககாலில் இருந்து வருவிக்கப்படும் ஓர் ஈத்தர் என்று இது வகைப்படுத்தப்படுகிறது. நிறமும் மணமும் அற்ற இச்சேர்மம் ஒரு நெகிழியாக்கியாகப் பயன்படுத்தப்படுகிறது. பென்சைல் குளோரைடுடன் ஒரு காரத்தைச் சேர்த்து வினைபுரியச் செய்வதனால் இருபென்சைலீத்தர் தோன்றுகிறது.  
## மேற்கோள்கள்


பகுப்பு:அரோமாட்டிக் கரைப்பான்கள்
பகுப்பு:பென்சைல் சேர்மங்கள்
சயன ஏகாதசி

**சயன ஏகாதசி** (Shayani Ekadashi)  **மகா-ஏகாதசி**  என்றும் அழைக்கப்படும், இது இந்து மாதமான ஆடியின் (சூன் -சூலை) வளர்பிறையின் பதினைந்து நாட்களில் ( சுக்ல ஏகாதசி ) 11வது சந்திர நாள் ஆகும். இந்துக் கடவுளான விஷ்ணுவைப் பின்பற்றுபவர்களான வைணவர்களுக்கு இந்த புனித நாள் சிறப்பு முக்கியத்துவம் வாய்ந்தது.

## நம்பிக்கைகள்
இந்த நாளில் விஷ்ணு, அவரது மனைவி லட்சுமியின் உருவங்கள் வழிபடப்படுகின்றன. இரவு முழுவதும் பிரார்த்தனைகள் பாடப்படுகின்றன. மேலும் பக்தர்கள் இந்த நோன்பு ஆரம்பித்து, முழு சாதுர்மாசிய விரதத்தையும் கடைபிடிப்பார்கள். ஒவ்வொரு ஏகாதசி நாளிலும் உணவுப் பொருளைக் கைவிடுவது அல்லது விரதம் இருப்பது ஆகியவை இதில் அடங்கும். 

கடவுள் விஷ்ணு, திருப்பாற்கடலில் ஆதிசேஷனின் மீது படுத்திருப்பதாக இந்துக்களால் நம்பப்படுகிறது.  எனவே இந்த நாள் "தேவசயன ஏகாதசி" ("கடவுள்-உறங்கும் பதினொன்றாவது நாள்") அல்லது ஹரி-சயன ஏகாதசி என்றும் அழைக்கப்படுகிறது. விஷ்ணு, சயன ஏகாதசியில் தூங்கி, பிரபோதினி ஏகாதசி அன்று விழித்தெழுகிறார் என்று நம்பப்படுகிறது. இதனால் இந்த காலம் சாதுர்மாதம் என்று அழைக்கப்படுகிறது. மேலும், மழைக்காலத்துடன் ஒத்துப்போகிறது. சயன ஏகாதசி என்பது சாதுர்மாதத்தின் ஆரம்பமாகும். இந்த நாளில் விஷ்ணுவைப் பிரியப்படுத்த பக்தர்கள் சாதுர்மாத விரதத்தைக் கடைப்பிடிக்கத் தொடங்குகிறார்கள். 

சயன ஏகாதசி அன்று உண்ணாவிரதம் அனுசரிக்கப்படுகிறது. அனைத்து தானியங்கள், பீன்ஸ், வெங்காயம், சில மசாலாப் பொருட்கள் உள்ளிட்ட சில காய்கறிகளை அன்று உண்ணாமல் விலகி இருக்க வேண்டும்.

## முக்கியத்துவம்
பவிசிய புராணத்தில், கிருட்டிணன் சயன ஏகாதசியின் முக்கியத்துவத்தை தருமனுக்கு விவரிக்கிறான். படைப்புக் கடவுளான பிரம்மா தனது மகன் நாரதரிடம் ஒருமுறை இதன் முக்கியத்துவத்தை விவரித்தான். மன்னன் மாண்டதாவின் கதை இந்தச் சூழலில் விவரிக்கப்படுகிறது. பக்தியுள்ள மன்னனின் நாடு மூன்று ஆண்டுகளாக வறட்சியை எதிர்கொள்கிறது. மழை தெய்வங்களை மகிழ்வித்தும் அரசனால் தீர்வு காண முடியவில்லை. இறுதியில், அங்கரிச முனிவர் சயன ஏகாதசியைக் கடைப்பிடிக்குமாறு மன்னனுக்கு அறுவுத்துகிறார். பின்னர், விஷ்ணுவின் அருளால் அவனது நாட்டில் மழை பெய்தது.

## பண்டரிபுர யாத்திரை
[thumb| [பண்டரிபுரம்|பண்டரிபுரத்திலுள்ள விட்டலரின் உருவம்.]]
இந்த நாளில், **பண்டரிபுரம் ஆசாதி ஏகாதசி வாரி யாத்ரா** என்று அழைக்கப்படும் யாத்ரீகர்களின் ஒரு பெரிய யாத்திரை அல்லது மத ஊர்வலம் ஒன்று தொடங்கி, தெற்கு மகாராட்டிராவின் சோலாப்பூர் மாவட்டத்தில் பீமா ஆற்றங்கரையில் அமைந்துள்ள பண்டரிபுரத்தில் முடிவடைகிறது. விஷ்ணுவின் உள்ளூர் வடிவமான விட்டலர் வழிபாட்டின் முக்கிய மையமாக பண்டரிபுரம் உள்ளது. இந்த நாளில் மகாராட்டிராவின் பல்வேறு பகுதிகளில் இருந்தும் லட்சக்கணக்கான  யாத்ரீகர்கள் இங்கு வருகிறார்கள். அவர்களில் சிலர் மகாராட்டிராவின் துறவிகளின் உருவங்களுடன் பல்லக்குகளைச் சுமந்து செல்கின்றனர். ஆளந்தியிலிருந்து ஞானேசுவரின் படம், நர்சி நாம்தேவிலிருந்து நாமதேவரின் படம், தேஹுவிலிருந்து துக்காராமின் படம், பைத்தானிலிருந்து ஏகநாதர் படம், நாசிக்கிலிருந்து நிவ்ருத்திநாதர் படம், முக்தைநகரில் இருந்து முக்தாபாய் படம், சாசுவத்திலிருந்து சோபன், சேகானில் இருந்து புனித கசானன் மகாராசா ஆகியோரின் படங்கள் எடுத்துச் செல்லப்படுகிறது. இந்த யாத்ரீகர்கள் வர்க்காரிகள் என்று குறிப்பிடப்படுகிறார்கள். அவர்கள் விட்டலருக்காக அர்ப்பணிக்கப்பட்ட புனித துக்காராம் மற்றும் புனித ஞானேசுவரரின் அபங்கங்களைப் பாடுகிறார்கள்.

## சான்றுகள்

## வெளி இணைப்புகள்
* Deva Shayani Ekadashi - https://www.thedivineindia.com/deva-shayani-ekadashi/6908

பகுப்பு:சூலை சிறப்பு நாட்கள்
பகுப்பு:சூன் சிறப்பு நாட்கள்
பகுப்பு:இந்து சமய விழாக்கள்
மேக்ரோபிராக்கியம் ஒகியோன்

***மேக்ரோபிராக்கியம் ஒகியோன்*** (*Macrobrachium ohione*), பொதுவாக **ஓகியோ இறால்** அல்லது **ஓகியோ நதி இறால்** என அழைக்கப்படுகிறது. இது மெக்சிகோ வளைகுடா மற்றும் வட அமெரிக்காவின் அத்திலாந்திக்குப் பெருங்கடல் வடிநிலம் முழுவதும் உள்ள ஆறுகளில் காணப்படும் நன்னீர் இறால் இனமாகும். இது வட அமெரிக்க இறால்களில் நன்கு அறியப்பட்ட நன்னீர் இறால் ஆகும். மேலும் இது பொதுவாக வணிக மீன்பிடித்தலுக்குத் தூண்டில் மீனாகப் பயன்படுத்தப்படுகிறது.

## விளக்கம்
*மேக்ரோபிராக்கியம் ஒகியோன்* சிறிய நீலப் புள்ளிகளுடன் வெளிர் சாம்பல் நிறத்தில் காணப்படும். இதன் உடல் நீளம்  ஆகும். இதன் முதல் இரண்டு இணைக் கால்களில் நகங்கள் காணப்படுகின்றன.  இரண்டாவது இணைக் கால் முதல் இணைக் கால் களைவிட பெரியது. தலைக்கூர்நீட்சி வளைந்து காணப்படும். இதில் 13 பற்கள் வரை காணப்படும்.

## பரவல்
இவை வட அமெரிக்காவின் அத்திலாந்திக் கடற்கரையில் வட கரொலைனாவிலிருந்து புளோரிடா வரையிலும், மிசூரியின் தெற்கு முனையிலிருந்து லூசியானா வரை மேற்கு பகுதியிலும் இந்தச் சிற்றினம் காணப்படுகின்றது. இதன் பொதுவான பெயர் ஓகையோ இறால் என இருந்தபோதிலும், இது ஓகையோ ஆற்றில் காணப்படுவதில்லை. 1930 வரை, இது ஓகையோ ஆற்றில் காணப்பட்டது. இந்தியானாவின் கேனல்டனில் எடுக்கப்பட்ட வகை மாதிரிகள் மற்றும் மிசிசிப்பி ஆற்றில் அதன் வரம்பு வடக்கே செயின்ட் லூயிஸ், மிசோரி வரை காணப்பட்டது. அணைகள், நீர்நிலைகளுக்கு இடையேயான நீர் பரிமாற்றம் மற்றும் பிற மனித நடவடிக்கைகள் ஆகியவை இதன் பரவல் குறைவதற்குக் காரணமாகக் கருதப்படுகிறது.

மே 2001 இல், இல்லினாய்ஸின் ஜோப்பாவில் உள்ள ஓகையோ ஆற்றில் இரண்டு மாதிரிகள் கண்டுபிடிக்கப்பட்டன. இதன் மூலம் கடந்த 50 ஆண்டுகளில் முதல் முறையாக இந்த சிற்றினம் இதன் வரம்பிற்குத் திரும்புகின்றன அல்லது முந்தைய மாதிரி முறைகள் பயனற்றவை என்பதைத் தெரிவிக்கின்றது.

## இனப்பெருக்கம்
பிற *[[மேக்ரோபிராக்கியம்]]* சிற்றினங்களைப் போலவே, ஓகையோ இறால்களும் ஆம்பிட்ரோமசு வகையின ஆகும். இதன் இளம் உயிரிகள் வளர்வதற்கு உப்பு நீர் தேவை. உப்புநீரில் வளரும் இளம் உயிரிகள் பின்னர் நன்னீருக்குச் செல்கின்றன.  அடைகாக்கும் பெண் இறால்கள் இளம் உயிரிகளின் பயண நேரத்தைக் குறைப்பதற்காக, முட்டைகள் பொரிக்கும் முன்னர் ஆற்றின் கழிமுக பகுதியினை நோக்கி நகரக்கூடும். 2008ஆம் ஆண்டு லூசியானா பல்கலைக்கழகம் நடத்திய ஆய்வில், *மே. ஒகியோன்* இளம் உயிரிகள் நன்னீரில் ஐந்து நாட்கள் வரை உயிர்வாழும் திறன் கொண்டவை என்று கண்டறியப்பட்டது. இதற்குப் பிறகு, அவை உப்புநீரிற்குச் சென்று அடுத்த நிலைக்குச் செல்லும். இளம் உயிரிகளின் போக்கினை அணைகள் மற்றும் மனிதனால் அமைக்கப்பட்ட பிற தடைகள் தடுக்கின்றன. ஓகையோ நதி இறால் கிட்டத்தட்ட ஓகையோ ஆற்றில் இல்லாததற்கு முதன்மைக் காரணமாக இது இருக்கலாம் என்று ஆராய்ச்சியாளர்கள் இந்த ஆய்வின் மூலம் முடிவு செய்தனர்.

## மேற்கோள்கள்

பகுப்பு:மேக்ரோபிராக்கியம்
பகுப்பு:கணுக்காலிகள்
அனுக்கி பிரேமச்சந்திரா

**அனுக்கி பிரேமச்சந்திரா** (*Anuki Premachandra*) இலங்கையைச் சேர்ந்த ஒரு  சமூக ஆர்வலர் ஆவார். பெண்கள் உரிமை ஆர்வலர், ஊக்கமளிக்கும் பேச்சாளர், தகவல் தொடர்பு நிபுணர், எழுத்தாளர் மற்றும்  இணையவழி  ஆளுமை என பன்முகங்கங்களுடன் செயல்பட்டு வருகிறார். தற்போது அட்வகேட்டா நிறுவனத்தில் மூலோபாய தகவல் தொடர்பு மேலாளராக பணிபுரிகிறார்.

## செயல்பாடுகள்
இலங்கையில் சுகாதார உள்ளாடைகள் மீதான வரிகளை குறைக்க வலியுறுத்தி பெண்களின் உரிமைகளுக்காக பிரச்சாரம் செய்ததில்  இவர் நன்கு அறியப்பட்டார். இலங்கையில் குறு நிறுவனங்களின் எழுச்சிக்கான சட்ட மற்றும் ஒழுங்குமுறை தடைகளை குறைப்பதற்கும் இவர் பிரச்சாரம் செய்து வருகிறார்.

2020 ஆம் ஆண்டில், காசுமோபாலிட்டன் பத்திரிகையின் "35 வயதிற்குட்பட்ட 35"  என்ற  உயரடுக்கு பெயர்ப் பட்டியலில் இவர் சேர்க்கப்பட்டார்.  2020 ஆம் ஆண்டு நவம்பர் மாதத்தில்  தெற்காசியாவில் சாலைப் பாதுகாப்பு-  கோவிட்டு-19 தொற்றுநோய்க்கு மத்தியில் நகர்ப்புற நகர்வுகளை மறுபரிசீலனை செய்தல். பற்றிய உலக வங்கியின் மெய்நிகர் நிகழ்வில் பங்கேற்ற பேச்சாளர்களில் ஒருவராக இவரும் பங்கேற்றார்

இலங்கையில் கோவிட்டு -19 தொற்றுநோய்க்கு மத்தியில் 2021 சனவரி முதல் பள்ளி மாணவிகளுக்கு இலவச சானிட்டரி நாப்கின்களை வழங்குவதாக இலங்கை அரசாங்கம் அறிவித்ததால், பெண்களுக்கான சுகாதாரப் பொருட்களுக்கான வரிகளை நீக்குவதில் அவர் மேற்கொண்ட முயற்சிகள் வெற்றியடைந்தன.

## மேற்கோள்கள்

பகுப்பு:இலங்கைப் பெண் எழுத்தாளர்கள்
பகுப்பு:வாழும் மக்கள்
பகுப்பு:இலங்கைப் பெண்கள்